**POGOJI NAJEMA – VAN / AD AHORN CANADA**

1. CENA NAJEMA
- V ceno najema je vključeno obvezno in kasko zavarovanje z 1% odbitno franšizo in zelena karta.
- Cena vključuje:
a) omejeno število kilometrov pri krajših najemih in sicer: do 350 km na dan. Če najemnik prevozi več kilometrov, kot je to določeno, doplača znesek v višini 0,35 EUR za vsak presežni kilometer.
b) neomejeno število kilometrov pri najemih daljših od 5 dni.
- Priprava avtodoma znaša 20,00 EUR.
- Cena ne vključuje goriva, posteljnine in brisač.
- Vsi morebitni cestnoprometni prekrški, ali stroški prometnih nesreč in zavarovalnic, ki nastanejo v času najema avtodoma, bremenijo najemnika. Kazni in stroški lahko nastanejo tudi po najemu, zato ima najemodajalec pravico terjati najemnika tudi do 2 leti po najemu.

2. PLAČILO
- Najemnik plača 30% akontacije od zneska najema avtodoma. Na dan prispelega plačila akontacije je termin dejansko rezerviran. Pri krajših najemih ( manj kot  5 dni) se plača celoten znesek kot akontacija. Preostali znesek in stroške stranka plača  najkasneje 30 dni pred nastopom najemnega termina, sicer se šteje rezervacija za odpovedano.
- Pri vrnitvi avtodoma pred iztekom najemne pogodbe velja cena, ki je bila v pogodbi določena. V primeru, da se avtodom ne vrne pravočasno, se zaračuna zamudnina 20,00 EUR za vsako zamujeno uro, v kolikor to ni prej drugače dogovorjeno.

3. VARŠČINA
- Najkasneje na dan prevzema avtodoma mora najemnik pri najemodajalcu deponirati varščino v višini 600 EUR za VAN-a oziroma 800 EUR za AD AHORN CANADA za pokrivanje naslednjih stroškov:
\* 1% odbitne franšize in izgube bonusa pri kasko zavarovanju v primeru nezgode oziroma poškodbe.
\* manjše zunanje in notranje poškodbe na avtodomu.
\* manjkajoča oprema.
\* poškodbe, ki niso vključene v kasko zavarovanje.
\* potni stroški za prevoz avtodoma od sedeža podjetja do pooblaščenega servisa.
- Če je avtodom ob vrnitvi nepoškodovan, se varščina v celoti vrne. Vračilo varščine se izvrši v dveh delovnih dneh po dnevu vrnitve avtodoma na transakcijski račun najemnika ali osebno (po dogovoru).

4. ODPOVED NAJEMA AVTODOMA
- Najemnik ima pravico do pisne odpovedi najema avtodoma. V tem primeru ima najemodajalec pravico do povračila stroškov odpovedi, katerih znesek je odvisen od časa predložitve najemnikove odpovedi.
- Znesek odpovedi najema avtodoma je sestavljen iz pavšalnega stroška odpovedi v višini 50,00 EUR  in zneska, ki je odvisen od dneva odpovedi  ter znaša:
\* če je najem odpovedan več kot 28 dni pred začetkom najemnega obdobja - 10% vrednosti najema
\* če je najem odpovedan od 21 do 27 dni pred začetkom najemnega obdobja - 20% vrednosti najema
\* če je najem odpovedan od 14 do 20 dni pred začetkom najemnega obdobja - 30% vrednosti najema.
\* če je najem odpovedan od 7 do 13 dni pred začetkom najemnega obdobja - 60% vrednosti najema.
\* če je najem odpovedan od 2 do 6 dni pred  začetkom najemnega obdobja - 85% vrednosti najema.
- V primeru, da najemnik odpove 1 dan pred začetkom najema ali isti dan oziroma ne prevzame avtodoma,  si najemodajalec pridržuje pravico do zadržanja celotnega zneska  najema avtodoma.
- Če najemnik na lastno željo prekine potovanje prej kot je določeno v pogodbi, mu najemodajalec ob vrnitvi ni dolžan povrniti zneska najema za preostanek trajanja najema avtodoma.

5. PREVZEM, VRNITEV, ČIŠČENJE
- Najem traja po dogovoru, kot je navedeno v 1. poglavju pogodbe.
- Avtodom se prevzame po 15.00 uri na dan začetka najemnega obdobja. Vrnitev avtodoma se izvede zadnji dan najema do 12.00 ure.
- Samo v  primeru iz zgornjih dveh alinej se dan prevzema in dan vrnitve štejeta kot en dan najema avtodoma. Vsaka zamujena ura se zaračuna 20,00 EUR za uro. Več kot 3 ure  zamude pa se šteje kot dan. Več dnevna zamuda se obračuna po dvojni veljavni ceni iz cenika.
- Podaljšanje najema ni možno brez predhodnega dogovora. Prevzem in predaja avtodoma se vršita  v Dragomlju.
- Avtodom mora biti pri vrnitvi očiščen, s polnim rezervoarjem goriva, s praznim rezervoarjem pitne vode, z izpraznjenim rezervoarjem odpadne vode in z izpraznjeno WC kaseto.
- V primeru, da rezervoar za gorivo ni poln, se najemniku zaračuna stroške goriva po dnevnem ceniku Petrola za manjkajoč del goriva.
- Če najemnik vrne avtodom neočiščen, je dolžan plačati najemodajalcu:
\* 50,00 EUR za zunanje čiščenje.
\* 50,00 EUR za notranje čiščenje.
\* 50,00 EUR za čiščenje WC-ja.
\* 20,00 EUR za praznjenje odpadne vode.
- Ob prevzemu se pregleda celoten avtodom (oprema, mehanika, karoserija, motor itd.), preveri se delovanje naprav v avtodomu in sestavi se prevzemni zapisnik. Vse pomanjkljivosti, manjkajoča oprema, poškodbe avtodoma itd. se vpišejo v prevzemni zapisnik. Vse ugotovljene poškodbe se fotografirajo in dokumentirajo. Ob vrnitvi se s primopredajnim zapisnikom ugotovi stanje avtodoma in pregleda delovanje vseh naprav. Najemnik odgovarja za vse pomanjkljivosti in poškodbe, ki niso bile ugotovljene ob prevzemu.
- V primeru višje sile, ki je razlog zamude pri vračilu avtodoma, je dolžan najemnik telefonsko obvestiti najemodajalca za vzrok zamude in predviden čas vračila avtodoma.

6. VOZNIK
- Voznik (oziroma vozniki) avtodoma mora na dan prevzema avtodoma imeti dopolnjenih 21 let in posedovati veljavno vozniško dovoljenje vsaj tri leta.
- Voznik (oziroma vozniki) se obveže, da pred in med vožnjo ne bo užival alkoholnih pijač oziroma ne bo vozil pod vplivom substanc, ki zmanjšujejo psihomotorične sposobnosti (zdravila, droge, ipd.). V nasprotnem primeru zavarovalnica ne bo krila stroškov oziroma ne bo priznala škode iz  zavarovanja.

- Voznik se zaveže, da bo z vozilom ravnal kot dober gospodar.

- Voznik s podpisom izjavlja, da je dal najemodajalcu popolnoma točne podatke.

7. PREPOVEDANA RABA AVTODOMA
- Najemnik se obveže, da bo avtodom koristil izključno v turistične namene, nikakor pa ne za zakonsko nedovoljene dejavnosti.
- Najemniku je prepovedana uporaba avtodoma za:
\* udeležbo avtodoma na motorističnih prireditvah ali uporabo avtodoma kot testno vozilo.
\* za prevoz nevarnih snovi, eksplozivnih, hitro gorljivih, strupenih ali drugače nevarnih snovi.
\* za prevoz orožja, mamil in podobno.
\* za nadaljnje sklepanje najemov.
\* za vožnjo po vojnih in drugih ogroženih področjih.
- Najemniku in ostalim potnikom je prepovedano kajenje v katerem koli delu avtodoma, vstopanje v čevljih z grobimi podplati, skakanje z ležišč na tla, držanje domačih živali v vozilu in kakršna koli malomarna ali nevestna uporaba. V primeru kršitve tega člena je najemodajalec upravičen do povračila vseh stroškov, ki nastanejo v zvezi s tem odstavkom.
- Najemnik je v primeru kršitve prepovedi kajenja v avtodomu dolžan plačati pranje prevlek in globinsko čiščenje v višini 200,00 EUR.

8 POTOVANJE V TUJINO
- Z avtodomom je mogoče potovati v vse evropske države razen v tiste, ki so v vojnem stanju ali je zaradi drugih vzrokov potovanje nezaželeno. V takšne države se lahko potuje le v primeru, da je to z najemodajalcem prej dogovorjeno in avtodom ustrezno zavarovan.
- V primeru potovanj v državo, kjer obstaja večje tveganje kraje, vloma ali druge škode, povzročene na avtodomu, mora najemnik poskrbeti za ustrezno varovanje in zaščito avtodoma.

-  Najemnik izjavlja, da je izrecno seznanjen o spremembah zakona o gostiteljski dejavnosti na hrvaškem , kateri velja od 01.05.2009 po katerem je kampiranje (to v skrajnem primeru pomeni tudi preprosto prenočevanje v avtodomu ali vsako parkiranje avtodoma izven parkiranju namenjenega prostora) izven kampov na Hrvaškem prekršek, ki se kaznuje z denarno kaznijo. Če gre za tovrstno nedovoljeno kampiranje na **zasebnem zemljišču** (torej takem, ki ni državno, občinsko ali mestno), **se lahko inšpektor odloči tudi za takojšnje pečatenje avtodoma za obdobje 60 dni.**Odpečatenje avtodoma je kaznivo dejanje. Najemnik se zavezuje, da v primeru uporabe po tej pogodbi najetega avtodoma na Hrvaškem ne bo kršil zgornjega zakona. V primeru kršitve najemnik v celoti odgovarja za vso nastalo škodo, vključno s povračilom celotnega izpada prihodka najemodajalca zaradi nedosegljivosti vozila v času zapečatenja, stroškov prevoza vozila nazaj do najemodajalca po poteku obdobja zapečatenja, škodo, nastalo na avtodomu v obdobju zapečatenja zaradi vandalizma, vloma, kraje, vdora vode, glodalcev ali kakršnekoli druge škode, ki bi nastala najemodajalcu kot posledica nespoštovanja zgornjega zakona.

9. POPRAVILA
V primeru okvare avtodoma v času najema (na potovanju) poskuša najemnik odpraviti okvaro na najbližjem pooblaščenem servisu po predhodnem dogovoru z najemodajalcem. Če okvara ni nastala po krivdi najemnika, le-ta ob vračilu avtodoma predloži originalen račun, ki se mora glasiti na lastnika avtodoma. Samo in izključno v tem primeru najemodajalec povrne najemniku nastale stroške. Najemodajalec se v primeru okvare ne obvezuje nadomestiti vozilo z nadomestnim, niti ne krije nobenih stroškov, ki bi jih zaradi tega imel najemnik. Najemnik se s podpisom pogodbe odpoveduje kakršnemukoli zahtevku.

10. OBNAŠANJE PRI NEZGODI
- Najemnik se obveže, da bo morebitno škodo na avtodomu pri kakršnikoli nesreči (prometna nesreča, kraja, vlom v avtodom, poškodba na parkirišču itd.) obvezno prijavil policiji (ki je pristojna za tisto državo, v kateri se je nesreča pripetila) in takoj poklical najemodajalca.
- Najemnik mora najemodajalcu izročiti ustrezno dokumentacijo, evropsko poročilo o nezgodi, skico o poškodbah avtodoma. Nezgodni zapisnik mora vsebovati imena in podatke vseh udeležencev nezgode.
- V primeru prometne nezgode in vinjenosti voznika vse stroške krije najemnik sam.

11. ZAVAROVANJE
Avtodom je  kasko zavarovan z 1% odbitno franšizo.

12. ODGOVORNOST NAJEMNIKA
- Z avtodomom lahko upravlja izključno najemnik, ki je naveden v pogodbi.
- Najemnik mora upoštevati cestno prometne predpise, sicer lahko v primeru morebitne prometne nesreče nastopijo dodatni zapleti s prometno policijo in kasneje z zavarovalnico.
- Najemnik odgovarja v vrednosti odbitne franšize v sklopu kasko zavarovanja za morebitno škodo zaradi njegove krivde in v zvezi s tem najemodajalčevih stroškov izgube bonusa.
- Najemnik odgovarja neomejeno v primeru škode zaradi neupravičenosti voznika do vožnje, zaradi preseženega tovora in ostalih primerov nedovoljene uporabe.
- V primeru, da zavarovalnica iz kakršnihkoli vzrokov zavrne plačilo, je dolžan škodo pokriti najemnik.
- Za poškodbe, ki ne izhajajo iz prometne nezgode, odgovarja najemnik sam.
- Najemnik se obveže, da dokumente in ključe avtodoma ob zapustitvi le-tega nosi s seboj. V nasprotnem primeru zavarovalnica ne krije nastalih stroškov v primeru kraje avtodoma, kar pomeni, da vse stroške krije najemnik sam.
- Najemnik mora z avtodomom ravnati kot skrben in vesten gospodar.

13. ODGOVORNOST NAJEMODAJALCA
- Najemodajalec skrbi, da je avtodom tehnično brezhiben, brez kakršnekoli okvare, ki bi lahko povzročila nezgodo.
- Najemodajalec ne odgovarja za stvari, ki so bile puščene ali pozabljene v avtodomu. V primeru višje sile, poškodovanega ali nevoznega avtodoma na dan začetka najema, se stranki dogovorita za drug termin najema avtodoma oziroma se vrne vplačani znesek.
- V nobenem primeru podjetje Grčar Tomaž, s. p. ne prevzema nobene druge odgovornosti.

14. PRISTOJNO SODIŠČE
V primeru neupoštevanja pogodbenih členov ali  morebitnih sporih je pristojno Okrožno sodišče v Domžalah.